Romilda Vane

Romilda Vane (rođena o. 1982.) je fiktivni lik iz serije romana o Harry Potteru autorice J. K. Rowling. Romilda ima dugu crnu kosu, tamne oči i jaku bradu. U vrijeme Harry Pottera i Princa miješane krvi, bila je Gryffindorka na četvrtoj godini, što znači da je došla u Hogwarts u vrijeme Harry Pottera i Zatočenika Azkabana.

Romilda je zaljubljena u Harryja tokom šeste knjige, ali za razliku od prijašnjih likova Colina i Dennisa Creeveya i Ginny Weasley, čije štovanje Harryja nije bilo samo bezopasno, već često i zabavno, Romilda ponekad prelazi granicu. Upoznala se s Harryjem u Hogwarts Expressu i pozvala ga da se pridruži grupi u njenom odjeljku, ali bez ikakvog poziva za Nevillea Longbottoma i Lunu Lovegood koji su bili s Harryjem i koje ona ne smatra dovoljno "cool". Harryju je bilo žao zbog takvog njenog ponašanja prema njegovim prijateljima i odbio je poziv. Kasnije te godine Romilda je pokušala prevariti Harryja i dati mu ljubavni napitak, ali usprkos tome što je uzeo kutiju s čokoladom od nje, bio je dovoljno mudar i nije pojeo tu čokoladu nego ju je ostavio u spavaonici. Ali do te je čokolade nekoliko mjeseci kasnije došao Ron Weasley i slučajno je pojeo, pa je bio pod uticajem ljubavnog napitka, zbog čega ga je Harry morao odvesti profesoru Slughornu po protivotrov.

Zanimljivo je to što je ime Romilda ustvari anagram od I'm a Dan lover (Ja sam Danova ljubavnica) što se vjerovatno odnosi na Daniela Radcliffea.

Vane, Romilda

ca:Llista de personatges secundaris en els llibres de Harry Potter#Rosana Vana
no:Elever i Griffing#Romilda Vamm
sv:Lista över rollfigurer i Harry Potter#V
tr:İkincil karakter Gryffindor'lar#Romilda Vane